En 46-årig kvinde kom gående på fortovet langs Hunderupvej i Odense, da hun ved tretiden natten til søndag fik stjålet sin taske af en forbipasserende ung mand.

- Han ser sit snit til at snuppe tasken, siger vagtchef Thomas Bentsen fra Fyns Politi.

Læs også Ung mand tissede på patruljevogn - nu er han sigtet for vold

Gerningsmanden flygtede fra stedet, og kvinden fortsatte hjem sin mand og fortalte om episoden med tasketyven.

Hun og manden besluttede sig for at køre lidt rundt i området for at se, om de kunne finde tyven. Her støder de på en gruppe unge mennesker, og kvinden genkender gerningsmanden.

De tilkalder politiet, der fanger to 18-årige mænd. Den ene var gerningsmanden, og den anden blev fanget med indholdet fra kvindens taske.

De to 18-årige mænd er asylansøgere fra Mellemøsten. Det vides endnu ikke, om de skal fremstilles i grundlovsforhør.